stanford-oval/wikipedia huggingface dataset:
סולג'ה בוי
דיסקוגרפיה > מיקסטייפים

2007: Unsigned & Still Major: Da Album Before da Album
2007: Supaman
2008: Teen of the South
2008: Live N Direct
2009: Tell Em TV
2009: Lord of the Ringtones
2009: Gangsta Grillz: Follow Me Edition
2009: Work on Deck
2009: My Way of Life
2009: Cortez
2009: Paranormal Activity
2009: Dat Piff
2010: Teenage Millionaire
2010: Legendary
2010: Cookin' Soulja Boy
2010: Best Rapper
2011: Smooky
2011: 1UP
2011: Juice
2011: The Last Crown
2011: Supreme
2011: Skate Boy
2011: Gold on Deck
2012: 50/13
2012: Mario & Domo vs. the World (עם יאנג אל)
2012: OBEY
2012: Double Cup City (עם ויני צ'ייס)
2012: Juice II
2012: Young & Flexin
2012: LOUD
2013: Foreign
2013: Foreign 2
2013: King Soulja
2013: Life After Fame
2013: 23
2013: The King
2014: King Soulja 2
2014: Super Dope
2014: King Soulja 3
2014: Young Millionaire
2015: Swag The Mixtape
2015: King Soulja 4
2015: Plug Talk
2015: S. Beezy
2016: Some Only Dream Of Making Gwap (עם קליקו ג'ונז)
2016: King Soulja 5
2016: Stacks on Deck
2016: Better Late Than Never
2016: Rockstar
2016: S. Beezy 2
2016: King Soulja 6
2016: Ignorant Shit (עם באו ואו)
2016: Real Soulja 4 Life
2016: King Soulja 7
2017: Big Soulja
2018: King Soulja 8
2018: Best to Ever Do It
2018: King
2018: Swag 2
2019: Fuego
2020: King Soulja 9
2020: Swag 3
2021: Soulja World
2021: Big Draco
2021: No Looking Back
2021: Swag 4
2021: Big Draco 2
2022: Big Draco 3
2022: Soulja Stars
2022: The Biggest Opp
2022: Soulja World 2
2022: First To Do It
דיסקוגרפיה > מיני-אלבומים

2010: Death Note
2010: Pretty Boy Millionaires (עם ליל בי)
2010: Soulja Society
2011: Bernaurd Arnault
2011: 21
2012: Keep Living Keep Playing
2013: All Black
2013: Cuban Link
2015: M & M: Money & Music
2015: 25 The Movie
2016: Finesse
2018: SouljaYayo (עם גו יאיו)
2018: No Sleep
2019: Tell Ya
הערות שוליים

↑  "Soulja-Boy's SoundClick page". soundclick.com.
↑  "Soulja Boy". BET.com. נבדק ב-22 באוגוסט 2021. {{cite web}}:  (עזרה)
↑  "Soulja Boy". YouTube.
↑  "Featured Content on Myspace". Myspace. נבדק ב-20 ביולי 2015. {{cite web}}:  (עזרה)
↑  Vibe Magazine. Ayo, Technology by Brent S. Grier. November 2007. Page 50.
↑  "SoundClick artist: Soulja Boy - Soulja Boy Tell 'Em - Interscope Records in Stores now!". SoundClick.
↑  Team OnSMASH (13 בספטמבר 2007). "50 Cent & Soulja Boy". Dailymotion. {{cite web}}:  (עזרה)
↑  Vozick-Levinson, Simon (5 באוקטובר 2007). "Music Review: Souljaboytellem.com". Entertainment Weekly. Time. נבדק ב-27 בדצמבר 2007. “Crank That” is diverting enough for three and a half minutes, but most of his debut, Souljaboytellem.com, is a teenage wasteland filled with monotonously looped chants and agonizing blunt-force beats. At least he owns a cool domain name. D {{cite journal}}:  (עזרה)
↑  "Soulja Boy talks being an emoji, working with Nicki for 'Yasss Bish' - EW.com". ew.com.
↑  "Nicki Minaj and Soulja Boy Collaborate On "Yasss Bish!!"". Fuse.
↑  "Soulja Boy Says Lil Wayne Will Be Featured On His "King Soulja 3" Mixtape". Lil Wayne Fansite - Weezy Blog.
↑  "Soulja Boy announces new album, Loyalty, release date, and label deal [PHOTO]". Hip Hop Vibe. 17 בנובמבר 2014. {{cite web}}:  (עזרה)
| --- | --- |
בקרת זהויות :  BnF: cb15591648g (data)  GND: 135502764  ISNI: 0000 0001 1476 7294  LCCN: no2007128688  MusicBrainz: 29eead4d-3793-4625-8727-c03edbb38b8b  NKC: xx0078104  VIAF: 85813826   WorldCat (עם VIAF): 85813826
הקבינט של אנדשון

| --- | --- |
 
 ממשלת אנדשון, מול ארמון המלך, 30 בנובמבר 2021
 מידע כללי
 30 בנובמבר 2021 – 18 באוקטובר 2022 (323 ימים) 
 תחום שיפוט:  שוודיה 
 ראש ממשלת שוודיה:  מגדלנה אנדשון
 מפלגה שולטת:  המפלגה הסוציאל-דמוקרטית של שוודיה
 סיעות הקבינט:  המפלגה הסוציאל-דמוקרטית של שוודיה
 מספר שרים:  23
 הקבינט הקודם:  הקבינט של לוון
 
הקבינט של אנדשון (בשוודית: regeringen Andersson) הוא כינויה של ממשלת שוודיה (ה-56 במניין, ממשלת מיעוט), בראשותה של חברת הפרלמנט השוודי מגדלנה אנדשון, שהיא ראש הממשלה האישה הראשונה בהיסטוריה של שוודיה. הממשלה הוצגה ב-30 בנובמבר 2021, וזכתה לאמון הריקסדאג שנבחר בבחירות שנערכו ב-9 בספטמבר 2018. בבחירות אלה זכתה רשימת מפלגת הפועלים הסוציאל-דמוקרטית של שוודיה (מפלגת השלטון היחידה) ב-100 מושבים (כ-29%).
בממשלה מכהנים, כולל ראש הממשלה, 23 שרים: 11 גברים ו-12 נשים. כך יש בה גם רוב נשי וגם ראש ממשלה אישה ראשונה בהיסטוריה. הממשלה מורכבת מסיעה אחת בלבד: מפלגת הפועלים הסוציאל-דמוקרטית של שוודיה, שזכתה ב-100 מושבים בלבד מתוך 349, אך נהנית מאמונם של 176 חברי פרלמנט (אקטיבית ובהימנעות), מול 173 מתנגדים אקטיביים. לפיכך, הקבינט של אנדשון עשוי להיות אחת הממשלות החלשות ביותר בהיסטוריה של שוודיה. עם זאת, התנגדותם האקטיבית של מרבית חברי הפרלמנט לממשלה בשיתוף השוודים הדמוקרטים הקנתה לקבינט החדש את זכות קיומו והוא זכה לאמונם של הריקסדאג ושל מלך שוודיה ב-29 וב-30 בנובמבר 2021.
רקע להקמת הממשלה

מספר חודשים לאחר בחירות 2018 הוקמה ממשלת לוון השנייה, בתמיכת המפלגה הסוציאל-דמוקרטית ומפלגת הירוקים, ובהימנעות של מפלגת המרכז. ביולי 2021 נפלה הממשלה בעקבות הצבעת אי-אמון שבה תמכה מפלגת השמאל, דבר שגרם לסבב התייעצויות חדש ולהקמת ממשלת לוון השלישית, בהרכב זהה, שבועות לאחר מכן. באוגוסט אותה שנה התראיין ראש הממשלה סטפן לוון לראשות השידור השוודית, ובמהלך הראיון הצהיר כי בדעתו לפרוש ממשרת ראש הממשלה "במהלך הסתיו הקרוב". המהלך אכן יצא לפועל בתחילת נובמבר, עת התפטר לוון מתפקידו כמנהיג מפלגת הסוציאל-דמוקרטים, ומגדלנה אנדשון נבחרה לכהן בתפקיד במקומו. כשבועיים לאחר התפטרותו מתפקידו במפלגה, הגיש לוון את התפטרותו ממשרד ראש הממשלה ליושב ראש הפרלמנט, אנדריאס נורלין.
לאחר סבב התייעצויות של נורלין עם נציגי הסיעות השונות בפרלמנט, העניק נורלין את המנדט להקמת ממשלה לאנדשון. ב-24 בנובמבר, שכונה "יום רביעי הגדול" (superondsdag), הפרלמנט הסמיך את אנדשון להקים את ממשלתה, מה שהפך אותה לאישה הראשונה בהיסטוריה השוודית שזוכה להכרת הפרלמנט ושוודיה חדלה להיות המדינה היחידה מבין המדינות הנורדיות בה לא נבחרה מעולם ראש ממשלה אישה. הקואליציה שהייתה עתידה לקום כללה את שתי השותפות המסורתיות בגוש השמאל השוודי, הסוציאל-דמוקרטים והירוקים, בברית שנודעה בשם האדומים-ירוקים (De rödgröna). כשבע וחצי שעות לאחר ההצבעה, נפלה הצעת התקציב של הממשלה החדשה, ובמקומה עבר תקציב שהציעה האופוזיציה, דבר שהוביל את הירוקים לפרוש מהקואליציה. בעקבות פרישת הירוקים, ולפי החוק השוודי, נאלצה אנדשון להתפטר מהתפקיד, ולוון נותר ראש הממשלה בפועל (acting), דבר שהוביל לכאוס פוליטי מאחר שלא קרה מעולם קודם לכן. שבוע לאחר מכן, התנצל יושב ראש מפלגת הירוקים בראיון שהעניק לאפטונבלודט, ואמר שהם "היו נאיבים".
בימים חמישי ושישי התקיימו סבב שיחות חדש על ידי נורלין, וביום שני שלאחר מכן, ב-29 בנובמבר, בתמיכת המפלגה הסוציאל-דמוקרטית ובהימנעות של סיעות הירוקים, השמאל והמרכז (173 מתנגדים, 101 תומכים), אנדשון קיבלה את הכרת הפרלמנט לממשלה חדשה, הפעם כממשלת מיעוט בהרכב של המפלגה הסוציאל-דמוקרטית בלבד. ביום שלישי, 30 בנובמבר, פרסמה אנדשון את שמות חברי הקבינט המיועד.
סיעות הקואליציה

| סיעה | מספר מנדטים | מספר השרים | משרדי השרים | תחילת חברות בממשלה | סיום חברות |
| --- | --- | --- | --- | --- | --- |
| הסוציאל-דמוקרטים | 100 | 23 | משרד ראש הממשלה, משרד המשפטים, משרד החוץ, משרד ההגנה, משרד הבריאות והרווחה, משרד האוצר, משרד החינוך והמחקר, המשרד לאיכות הסביבה והאנרגיה, משרד התעשייה, משרד התעסוקה, משרד התרבות | 30 בנובמבר 2021 |  |
100 חברי פרלמנט מ-30 בנובמבר 2021.
תמיכה חיצונית, אקטיבית ופסיבית, של מפלגת השמאל, הירוקים ומפלגת המרכז (173 מתנגדים בלבד, מתוך 349 חברי פרלמנט).
הרכב הממשלה > שרים

| שם | סיעה | משרד | תפקיד | תאריך תחילת כהונה | תאריך סיום כהונה | תמונה |
| --- | --- | --- | --- | --- | --- | --- |
| מגדלנה אנדשון | הסוציאל-דמוקרטים | משרד ראש הממשלה | ראש הממשלה | 30 בנובמבר 2021 |  |  |
| האנס דולגרין | הסוציאל-דמוקרטים | משרד ראש הממשלה | השר לענייני האיחוד האירופי | 30 בנובמבר 2021 |  |  |

| אן לינדה | הסוציאל-דמוקרטים | משרד החוץ | שרת החוץ | 30 בנובמבר 2021 |  |  |
| אנה הלברי | הסוציאל-דמוקרטים | משרד החוץ | השרה לשיתוף פעולה נורדי | 30 בנובמבר 2021 |  |  |
| מטילדה ארקרנס | הסוציאל-דמוקרטים | משרד החוץ |  | 30 בנובמבר 2021 |  |  |
| פיטר הולטקוויסט | הסוציאל-דמוקרטים | משרד ההגנה | שר ההגנה | 30 בנובמבר 2021 |  |  |
| לינה הלנגרין | הסוציאל-דמוקרטים | משרד הבריאות והרווחה | שרת הבריאות והרווחה | 30 בנובמבר 2021 |  |  |
| ארדלאן שכאראבי | הסוציאל-דמוקרטים | משרד הבריאות והרווחה |  | 30 בנובמבר 2021 |  |  |
| מיקאל דומברי | הסוציאל-דמוקרטים | משרד האוצר | שר האוצר | 30 בנובמבר 2021 |  |  |
| מקס אלייר | הסוציאל-דמוקרטים | משרד האוצר |  | 30 בנובמבר 2021 |  |  |
| אידה קרקיאניאן | הסוציאל-דמוקרטים | משרד האוצר |  | 30 בנובמבר 2021 |  |  |
| אנא אקסטרם | הסוציאל-דמוקרטים | משרד החינוך והמחקר | שרת החינוך | 30 בנובמבר 2021 |  |  |
| לינה שילבלום | הסוציאל-דמוקרטים | משרד החינוך והמחקר |  | 30 בנובמבר 2021 |  |  |
| אניקה סטרנדהל | הסוציאל-דמוקרטים | המשרד לאיכות הסביבה והאנרגיה | שרת איכות הסביבה | 30 בנובמבר 2021 |  |  |
| קרל-פיטר תוראלדסון | הסוציאל-דמוקרטים | משרד התעשייה (כללי) | שר התעשייה | 30 בנובמבר 2021 |  |  |
| אנה-קרן סטרברי | הסוציאל-דמוקרטים | משרד התעשייה (כללי) |  | 30 בנובמבר 2021 |  |  |
| ינט גוסטבסדוטר | הסוציאל-דמוקרטים | משרד התרבות | שרת התרבות | 30 בנובמבר 2021 |  |  |
| אווה נודמרק | הסוציאל-דמוקרטים | משרד התעסוקה | שרת התעסוקה (העבודה) | 30 בנובמבר 2021 |  |  |
| יוהאן דניאלסון | הסוציאל-דמוקרטים | משרד התעסוקה |  | 30 בנובמבר 2021 |  |  |
| תומאס אינרוט | הסוציאל-דמוקרטים | משרד התשתיות | שר התשתיות | 30 בנובמבר 2021 |  |  |
| ח'שיאר פרמאן-בר | הסוציאל-דמוקרטים | משרד התשתיות |  | 30 בנובמבר 2021 |  |  |
הרכב הממשלה > נתונים סטטיסטיים

הנתונים שלהלן מתייחסים להרכב הממשלה ביום הצגתה, ב-30 בנובמבר 2021:
מספר השרים: 23 (כולל ראש הממשלה)
מספר הגברים: 11 שרים
מספר הנשים: 12 שרות
מספר שרים ילידי מדינות זרות (ילידי בריטניה ואירן): 2 שרים
גלריה

מגדלנה אנדשון מקבלת את כתב המינוי לראשות הממשלה מיושב ראש הריקסדאג אנדריאס נורלין לאחר ההצבעה הראשונה, 24 בנובמבר 2021
לב (משמאל), מנהיגת מפלגת המרכז (שנמנעה בהצבעה), מברכת את אנדשון (מימין) לאחר היבחרה
תוצאות ההצבעה השנייה בריקסדאג, לפי פילוג הסיעות. מלמעלה למטה: "בעד", "נגד", "נמנע"
אנדשון (במרכז) ובכירי מפלגתה לאחר ההצבעה הראשונה ב-24 בנובמבר
הערות שוליים

↑  הכוונה לממשלתו השלישית של לוון
↑  כולל ראש הממשלה.
↑  שם המשפחה לפעמים מופיע גם כ-שִכַּר-אַבִּי, המקור בפרסית: اردلان شکرآبی.
↑  ראיון לוון לראשות השידור השוודית, 23 באוגוסט 2021 (בשוודית)
↑  הודעת ההתפטרות של לוון בראשות השידור השוודית, 8 בנובמבר 2021 (בשוודית)
↑  העברת המנדט לאנדשון באתר אידניפנדנטס, 11 בנובמבר 2021 (באנגלית)
↑  הסבר על "יום רביעי הגדול", 24 בנובמבר 2021 (בשוודית)
1 2  ראש הממשלה הראשונה בהיסטוריה של שוודיה התפטרה שעות לאחר מינויה, באתר BBC, 25 בנובמבר 2021 (באנגלית)
↑  ראש מפלגת הירוקים על משבר התקציב: "ייתכן שהיינו נאיבים, באתר אפטונבלודט, 29 בנובמבר 2021 (בשוודית)
↑  מגדלנה אנדשון: ראש הממשלה השוודית הראשונה חזרה לתפקיד, באתר BBC, 29 בנובמבר 2021 (באנגלית)
↑  כל מה שצריך לדעת על הממשלה השוודית החדשה, באתר thelocal, ‏30 בנובמבר 2021 (באנגלית)
סיעוד

אחות בריטית מטפלת בתינוק
אֲחָיוּת הוא שם העיסוק של אחים ואחיות. האֲחָיוּת הוא תחום בבריאות המתמקד בטיפול ביחידים, משפחות וקהילות, על מנת לעזור להשיג, לשמור, או לשחזר בריאות אופטימלית ואיכות החיים. העוסקים באֲחָיוּת נקראים אחים או אחיות והם מובדלים מספקי שירותי בריאות אחרים על ידי גישתם לטיפול בחולה, הכשרתם והיקף עבודתם המעשית. לאחים ואחיות קיימות התמחויות רבות עם רמות שונות של סמכות מרשם. בשנת 2023 שינה משרד הבריאות את שם העיסוק לאַחֲיוּת, שינוי זה אושר על ידי האקדמיה ללשון העברית.
הגדרה

אף על פי שהעבודה המעשית במקצוע משתנה מהתמחות להתמחות וממדינה למדינה, ארגוני האחים ואחיות עונים על ההגדרות הבאות:
"המקצוע כולל טיפול אוטונומי ושיתופי של יחידים מכל הגילאים, המשפחות, הקבוצות והקהילות, חולים או בריאים ובכל המסגרות. סיעוד כולל קידום הבריאות, מניעת מחלות, טיפול באנשים חולים, נכים וגוססים. קידום סביבה בטוחה, מחקר, השתתפות בעיצוב מדיניות הבריאות ובמערכות ניהול הטיפול וחינוך, גם הם תפקידי מפתח בסיעוד." המועצה הבינלאומית לסיעוד (ICN)
"סיעוד הוא הגנה, קידום ואופטימיזציה של בריאות ויכולות; מניעת מחלות ופציעה; הקלת סבל באמצעות אבחון וטיפול בתגובות אנושיות; ותמיכה בטיפול רפואי ליחידים, משפחות, קהילות ואוכלוסיות." ארגון האחים והאחיות האמריקני (ANA)
הכשרה

החל משנת 2017, על מנת לעסוק בסיעוד נדרש תואר אקדמי הנלמד באוניברסיטאות, מכללות ובמוסדות מיוחדים. התואר מקנה למסיימים לימודים אלה תעודה אקדמית (תואר ראשון) ומאפשר המשך לימודים גבוהים והתמחות. בנוסף, על מנת לעסוק במקצוע הסיעוד נדרשת תעודת רישום ממשרד הבריאות הכרוך בבחינות הסמכה.
אחים ואחיות יכולים ללמוד בהשתלמויות מוכרות על ידי משרד הבריאות, הידועות גם בשם קורסים על בסיסיים, כדי לקדם עצמם מבחינה מקצועית. מטרתם של הקורסים העל בסיסיים לסייע לאחים ולאחיות להרחיב את המיומנויות שברשותם ואת תחומי האחריות. התוכניות מתקיימות ברחבי הארץ בפריסה הנקבעת מדי שנה לפי הנחיות מנהל הסיעוד ובהתאם לצורכי מערכת הבריאות. בין תחומי ההשתלמויות טיפול נמרץ, רפואה דחופה, פצע, סכרת, הדרכה קלינית, אונקולוגיה, קידום בריאות, מיילדות, ייעוץ הנקה, מניעת זיהומים ועוד. באמצעות הכשרות והשתלמויות אלה יכולים האחים להתקדם לאפיקים מקצועיים שונים בתחום הסיעוד כגון בעשייה הקלינית, לתפקידים ניהוליים במערכת או לאפיקים אקדמיים כמדריכים קליניים ומרצים.
מסלול נוסף המאפשר עיסוק בסיעוד הוא הסבת אקדמאים. מיועד לבעלי תארים שונים אחרים, אשר עוברים מסלול לימודים מקוצר, ומקבלים הסמכה ורישיון לעבוד כאחים ואחיות. אורך מסלולי ההסבה נע בין שנתיים לשנתיים וחצי. במוסדות הלימוד השונים מתקיימות תוכניות הסבת אקדמאים לסיעוד במתכונת לימודי בוקר או לימודי ערב. כמו כן ישנם מסלולים מיוחדים לבעלי משפחות. בשנת 2019 החלו 1,561 סטודנטים ללמוד בתוכניות הסבת האקדמאים לסיעוד בארץ.
היסטוריה של הסיעוד > הסיעוד המסורתי > עד המאה ה-19

שפרה ופועה הן מיילדות המוזכרות עוד בימי התנ"ך, כאשר עם ישראל היה משועבד במצרים העתיקה.
היסטוריונים לסיעוד עומדים בפני אתגר בהקשר לקביעה האם הטיפול הניתן לחולים או פצועים בעת העתיקה היה טיפול סיעודי. למשל, במאה החמישית לפני הספירה, היפוקרטס מתאר טיפול מיומן והתבוננות בחולים על ידי גברים "מטפלים", שאולי היו אחים מוקדמים.
לפני הקמת הסיעוד המודרני, אנשי דת כגון נזירות ונזירים סיפקו לעיתים קרובות טיפול סיעודי. דוגמאות לכך קיימות, בין היתר, במסורת הנוצרית, האסלאמית והבודהיסטית.
במהלך הרפורמציה הפרוטסטנטית של המאה ה-16, סגרו את המנזרים ואפשרו לכמה מאות מההוספיסיס העירוניים בצפון אירופה להמשיך פעול. לנזירות אשר שימשו כאחיות שולמה פנסיה או נאמר להתחתן ולהישאר בבית. טיפול סיעודי עבר לחסרי ניסיון כאשר המטפלים המסורתיים של הכנסייה הקתולית הודחו מתפקידם, והמקצוע סבל מנסיגה משמעותית של כ-200 שנה.
היסטוריה של הסיעוד > הסיעוד המסורתי > המאה ה-19

פלורנס נייטינגייל ייסדה את מקצוע הסיעוד לאחר מלחמת קרים. ספרה "הערות על סיעוד" (1859) הפך לפופולרי. המודל של נייטינייגל לחינוך מקצועי, לאחר שהקימה את בית הספר הראשון לסיעוד, אשר היה בקשר עם בית החולים פעיל ובית הספר לרפואה, התפשט ברחבי אירופה ובצפון אמריקה לאחר 1870.
השימוש הרשמי באחיות בצבא המודרני החל במחצית השנייה של המאה ה-19. אחיות שירתו בשירות סדיר במלחמת הבורים הראשונה, במלחמה האנגלו-מצרית (1882), ובמלחמה המהדית (1883).
היסטוריה של הסיעוד > הסיעוד המסורתי > המאה ה-20

הכשרת בתי החולים עלתה בתחילת שנות העשרים, עם דגש על ניסיון מעשי. בתי הספר בסגנון נייטינגייל החלו להיעלם. בתי חולים ורופאים ראו נשים בסיעוד כמקור לכוח עבודה זול או ללא שכר. ניצול האחיות על ידי מעסיקים, רופאים וספקי חינוך לא היה נדיר.
אחיות רבות שירתו שירות סדיר במלחמת העולם הראשונה, אך המקצוע השתנה במהלך מלחמת העולם השנייה. האחיות הבריטיות של שירות הסיעוד הצבאי היו חלק מכל מסע מחוץ לגבולות המדינה. יותר אחיות מכל עיסוק אחר התנדבו לשירות בצבא ובצי האמריקני. גם לנאצים היו כ-40 אלף אנשי סיעוד, שכונו "האחיות החומות". ל-24 אחיות של הצלב האדום הגרמני הוענק צלב הברזל על גבורה תחת אש.
העידן המודרני הביא את התפתחותו של הסיעוד לתואר ראשון ותארים מתקדמים. קידום המחקר בסיעוד והרצון להתאגדות ולארגון הובילו להיווצרות מגוון רחב של ארגונים מקצועיים וכתבי עת אקדמיים. ההכרה הגוברת בסיעוד כמקצוע אקדמי מובהק הביא להכרה בצורך להגדיר את הבסיס התאורטי לתרגול.
במאה ה-19 ובתחילת המאה ה-20, הסיעוד נחשב למקצוע של נשים, בדיוק כמו שהרפואה הייתה מקצוע של גברים. עם הציפיות הגוברות לשוויון במקום העבודה בסוף המאה ה-20, הסיעוד הפך למקצוע בעל אופי מגדרי נייטרלי, אם כי בפועל אחוז האחים נשאר נמוך בהרבה מאחוז האחיות גם בתחילת המאה ה-21.
במאה ה-20 פותחו תאוריות שונות לשיפור הטיפול. בין היתר מדליין לנינגר פיתח את התאוריה של טיפול בין-תרבותי. תאוריה זו מקשרת בין תרבות המטופל ושיטות הטיפול בו. דורותי ג'ונסון פיתחה תאוריה התנהגותית לפיה הצלחת הטיפול הוא שילוב של הסביבה, המטופל והמקצועיות של המטפלים.
כמקצוע

אחיות דואגות למטופלים המגיעים ממגוון של תרבויות, גילאים ועדות, בבריאות ובחולי, באופן הוליסטי בהתבסס על צורכיהם הפיזיים, הרגשיים, הפסיכולוגיים, האינטלקטואליים, החברתיים והדתיים. מקצוע הסיעוד משלב בין מדע פיזי, מדע חברתי, תאוריית הסיעוד, וטכנולוגיה תוך הטיפול במטופלים.
על מנת לעבוד במקצוע הסיעוד בישראל, יש לקבל הכשרה באחד מבתי הספר לסיעוד בארץ ולאחר מכן לגשת למבחן הממשלתי. הציון העובר במבחן הממשלתי הוא 60.
אחים ואחיות עובדים בבתי חולים וכן בקהילה, בליווי הריון, במרפאות מגוונות כגון מרפאות ריאה, מעקב הריון, מרפאות אמבולטוריות ועוד. ישנם אפשרויות נוספות כגון עבודה במחקר. אחיות בישראל יכולות לאחרונה להתקדם לתפקידי nurse practitioner, אחות מעשית, בתחומים כגון גריאטריה, נאונאטולוגיה ועוד.
אחיות אינן עוזרות של הרופאים אלא מקצוע בפני עצמו. תפקידם לדאוג למטופל באופן בלתי אמצעי, להוות הסנגור של המטופל ולהעניק את הטיפול הרפואי על פי הוראת הרופא. בנוסף, האחיות מדריכות על אורח חיים בריא, על דרכים שונות להקלה על כאבים, ומוסמכות להשתמש במכשור וצנרת רפואיים. יתר על כן, הן מבצעות רישום של ההיסטוריה הרפואית והסיעודית של המטופל, מציעות תמיכה רגשית ומבצעות מעקבים שונים בהתאם למצב המטופל. כמו כן, הן עוזרות לרופאים בביצוע בדיקות אבחנתיות, פרוצדורות וניתוחים.
נושאי מגדר בסיעוד

לאורך ההיסטוריה, נשים הם אלו שהניפו את דגל הסיעוד. בהתחלה היו אלו הנזירות, ובמשך הזמן הצטרפו עוד ועוד נשים, עד שהסיעוד נהיה מקצוע לכל דבר. מיילדות לאורך ההיסטוריה היו נשים שעזרו לנשים אחרות ללדת. כיום מקצוע המיילדות כלול אף הוא בתחום הסיעוד.
לאחרונה, מצטרפים גם הגברים לכוח האדם הסיעודי. גברים שבוחרים לעסוק במקצוע הסיעוד באופן כללי מזהים את עצמם עם התפקיד הנותן והתומך. גברים אחים תורמים רבות למקצוע הסיעוד, הן בכוח הפיזי שלהם שמאפשר להם לנייד חולים חלשים בקלות רבה יותר והן ברגישות והאמפתיה שהם מגלים כלפי החולים שלהם שמאפשר לציבור הגברי להיעזר בהם בקלות רבה יותר מאשר באחיות נשים. מעבר לכך, בעזרת היכולת של הגברים האחים לטפל במקומות אינטימיים ברמת מקצועיות דומה, נחסכת מגברים רבים חוסר הנעימות שמגיעה כאשר אחות צריכה לטפל במקומות צנועים, כגון בהכנסת קטטר לשלפוחית השתן.
תאוריה ותהליכים

פעולת הסיעוד היא הדאגה הסיעודית למטופל. מתוך דאגה זו, אחיות יוצרות אבחנות סיעודיות בעזרת התהליך הסיעודי. התהליך הסיעודי נבנה סביב תיאוריה סיעודית ספציפית תוך התחשבות בסיטואציה ובאוכלוסייה המקבלת את השירות. האחות מתבססת על תיאוריות סיעודיות כמו גם על מחקר סיעודי בטיפול שהיא מעניקה.
באופן כללי, התהליך הסיעודי הוא השיטה בה האחות מבצעת אמדן סיעודי ומאבחנת את צורכי המטופל, מתכננת את התוצאות הרצויות, מבצעת את ההתערבויות הנחוצות ואומדת את תוצאות הטיפול שהיא העניקה. פרופסיית הסיעוד, כמו בתחומים אחרים, פיתחה תיאוריות שונות הנובעות מתוך אמונות פילוסופיות, פרדיגמות, והשקפות עולם משתנות, על מנת לעזור לאחות לכוון את מעשיה ולהגיע למטרות הטיפול.
תחומי הפעילות

במסגרת תפקידיהם, הצוות הסיעודי עובד לבד או כחלק מצוות רב-מקצועי המעניק טיפול למטופל ומשפחתו.
מקצועות הסיעוד מגוונים ומאפשרים מציאת תחומי עניין רבים כגון: עבודה בבית חולים, במרפאה קהילתית, עבודה בעלת אופי דינמי ביותר כגון עבודה בטיפול נמרץ או בחדר המיון לעומת עבודה במחלקות שונות שעשויה להיות רגועה יותר.
תחומי הפעילות > פעולות יומיומיות

הפעולות היומיומיות שעושה האחות כוללות אומדנים שונים, מדידת סימנים חיוניים (דופק, לחץ דם, סטורציה, קצב נשימות), הזרקת תרופות מסוימות, ומתן דיווח שוטף לצוות הרופאים על מנת לתאם בין מצב המטופל לבין הוראות הרופא. בנוסף, האחות היא הסנגור של המטופל, מקשיבה לקול שלו ומעודדת את הצוות הרפואי להקשיב היכן שצריך. בנוסף, אם היא שומעת מהמטופל דבר מה שצריך דיווח לרופא, האחות מוודאת שהידע מגיע אל הצוות הרפואי הראוי. האחות מקלה את השהות של המטופל במרכז הרפואי עד כמה שניתן, ומוודאת שהצוות הרפואי שומר על כבודו של המטופל ועל פרטיותו גם כשאינו מסוגל לעשות כן בעצמו.
תחומי הפעילות > מתן תרופות

האחות מחלקת את התרופות למטופל על פי מרשם הרופא, או, כאשר יש לה הרשאה לכך, מחליטה בעצמה לתת תרופות מסוימות כגון סוגים מסוימים של משככי כאבים. תפקידה לוודא שהמטופל הנכון קיבל את התרופה הנכונה במינון ובזמן הנכון. מתוך כך, עליה לזהות את המטופל בשני פרמטרים (לרוב מקובל שם ושם משפחה יחד עם ת.ז. או שם אב) בכל פעם שהיא נותנת לו את התרופות. בנוסף, האחות נותנת מוצרי דם שונים לפי הוראת הרופא וכאשר יש צורך בכך לפי בדיקות דם. במקרה כזה על האחות לאמת את המוצר ואת שם המטופל מולו ומול אחות נוספת, כדי להוריד עוד יותר את הסיכוי לטעות.
תחומי הפעילות > מתן הסבר למטופל

תפקיד האחות הוא בין השאר לתווך למטופל את המצב שלו, את ההחלטות שמתקבלות בצוות הרפואי ואת הפרוצדורות שעליו לעבור כדי להבריא או כדי להרגיש טוב יותר. תפקיד זה כולל בין השאר תרגום שפה רפואית מורכבת למונחים שכל אדם יכול להבין. בנוסף, עליה להסביר על תרופות שונות שהמטופל מקבל (בין בתחילת מהלך הטיפול ובין באמצעו), בשביל מה כל תרופה ועל מה היא משפיעה, ולאילו תופעות לוואי יהיה אפשר לצפות, ואיך ניתן להתמודד עם תופעות הלוואי. היא מגשרת בין המטופל למטפלים מסוגים שונים ומנהלת כך את טיפולו. כך, במסגרת ניהול הטיפול, היא יכולה להפנות לפיזיותרפיה, לרופא כלשהו, לדיאטנית וכו'.
מומחיויות ומקומות עבודה > מומחים קליניים

תחומי המומחיות הקלינית הסיעודית היא כדלהלן לפי אתר משרד הבריאות:
אחות מומחית טיפול תומך - אחות מומחית המטפלת בחולים בסוף החיים, מאזנת טיפול תרופתי להקלה ושליטה על סימפטומים, יועצת ומדריכה את החולה ומשפחתו במסע בסוף החיים.
אחות מומחית בסיעוד גריאטרי - אחות מומחית המעניקה טיפול רפואי לקשישים: טיפול שגרתי במחלות שכיחות, זיהוי מצבי חירום, הענקת טיפול ראשוני במצב החירום והפניה לגורם רפואי מתאים.
אחות מומחית בסוכרת - אחות מומחית המעניקה טיפול רפואי לחולי סוכרת: וויסות ואיזון המחלה למצב שיאפשר תפקוד יום יומי ואיכות חיים, מתן ייעוץ, הכוונה והדרכה לחולים, למשפחות ולצוות הרפואי, איתור מוקדם של חריגות במצבו של החולה והפנייתו לגורם רפואי מתאים.
אחות מומחית בפגים - אחות מומחית המעניקה טיפול רפואי לפגים לרבות מענה מידי לצורכי הטיפול השגרתי בפגים, איתור וזיהוי החריגים ומתן טיפול ראשוני מידי במצבים חריפים ומסכני חיים כמו גם טיפול רפואי לפגים במגוון מצבים מורכבים, ייעוץ והדרכת משפחת הפג והצוות בפגייה.
אחות מומחית בכירורגיה - אחיות מומחיות בתחום הכירורגיה מעניקות טיפול רפואי כוללני לחולה הכירורגי המאושפז. טיפול זה כולל את הטיפול השגרתי, איזון סימפטומים, איתור וזיהוי חריגים ומתן טיפול ראשוני מידי במצבים חריפים ומסכני חיים כמו גם הדרכה וייעוץ לחולה, משפחתו של החולה והצוות במחלקה.
אחות מומחית במדיניות ומינהל בסיעוד - אחות מומחית המהווה מנהיגה ומובילה ומנהלת תחום רחב היקף בארגון הרפואי. למקצועיות ניהולה, השלכות רבות על הארגון ועל שירותי הבריאות הניתנים באמצעותו. עליה לעשות שימוש מושכל במשאבים כמו: משאבי אנוש, ידע, הון, נכסים חומריים ונכסים לא-מוחשיים, זאת, על מנת להשיג את מטרות הארגון, ולהבטיח טיפול רפואי איכותי.
מומחיויות ומקומות עבודה > מיילדות

כבר במשנה נקראת המיילדת 'חכמה', וכך נאמר שם: 'אין מילדין את הבהמה ביום טוב אבל מסעדין. ומילדין את האשה בשבת, וקורין לה חכמה ממקום למקום ומחללין עליה את השבת, וקושרין את הטבור' (שבת יח, ג). על הפסוק 'ומילדין את האשה בשבת' מוסיף רש"י בפירושו לתלמוד (שבת קכח, ע"ב): 'ואין צריך לומר שמסעדין'. 'חכמה'- היא זו הבאה ליילד (בבלי, עירובין מה, ע"א), ורש"י, בפירושו לתלמוד במסכת שבת, אומר: חכמה - מיילדת.
עד שנות השבעים, שבהן נפתחו היחידות הראשונות לטיפול נמרץ, מעמד המיילדות והחוק המיוחד העניקו להן אוטונומיה גבוהה במיוחד בהשוואה למרבית האחיות בארץ והציבו אותן בין ההולכות בראש המחנה. בשלהי שנות השבעים נשמעה הטענה שהמיילדת עוסקת בגווני הלידה הנורמלית והרופא בתחום הפתולוגי, אלא שאין לידה העשויה להיחשב נורמלית עד לסיומה. בכך הוצאה העברת האחריות ללידה מתחום המיילדת לתחום הרופא. ובכל זאת, אחת השאלות המכריעות ביחסי הגומלין בין רופא למיילדת היא מתי יש צורך לערב את הרופא ובעצם, למי הבעלות על זירת הלידה. תמימות דעים לא נמצאה גם באשר לשיעור התערבות הרופאים בלידות. מיילדות מעידות שהן מגינות עד כמה שאפשר על מהלך הלידה שיהיה עם מינימום התערבות.
משנות השמונים, עת הוחל בקביעת תקנות לאחיות מוסמכות, הואץ תהליך צמצום הסמכויות של המיילדות והכפפתן לתקנות האחיות, אף שהמיילדות פועלות מכוח חוק אשר מעמדו בהיררכיה השיפוטית גבוה מזה של התקנות שמכוחן פועלות האחיות. פעולות רבות של מיילדות, בהיותן אחיות מוסמכות, הוגדרו כנשענות מבחינה לגלית על תקנות הצוות הסיעודי ותקנות לכשירויות לפעולות חריגת ולא על פקודת המיילדות. על כן מילדת שלא הוכרה כאחות מוסמכת הייתה מנועה מלבצע פעולות שהוגדרו חריגות אף שהיא הייתה רשומה ומוכרת כמיילדת. זה היה מצב חדש למיילדות אשר תפסו את עשייתן כולה כמעוגנת בפקודת המיילדות, ולא כפי שהובהר להן מאוחר יותר כמבוססת על תקנות העוסקות בפעולות חריגות של אחיות מוסמכות. בכל זאת יש יתרונות למיילדות שהן בעלות מידה ניכרת של אוטונומיה וסמכות, אך גם חייבות להתמודד עם דילמות שנוצרו כתוצאה מן השינויים.
כיום, מיילדות עובדות בדרך כלל במסגרת בתי חולים ויכולות בעזרת ההכשרה הראויה גם להיות מיילדות בית.